GiliGold/VAD_KnessetCorpus huggingface dataset:
מרדכי יוגב: ביטאתי גם הבוקר בפני משרד המשפטים ואמרתי שהצורך הוא גם ביטחוני, גם בטיחותי והוא גם מרקם החיים האזרחיים והוא מתערבב יחד, בעיקר בצירים בהם התנועה היא אחודה, מפיגועים, כפי שהיה בשבת, והיו שניים, ירי, גם על רכב חולף ליד עטרת וגם על פילבוקס באותו ציר.
מרדכי יוגב: באותה מידה גם תאונות דרכים משולבות.
מרדכי יוגב: אם כן, זה גם ביטחוני, גם בטיחותי וגם השילוביות הזאת, כל זה בנוסף למרקם החיים, ולא שאני לא בעד שיהיה גם כיסוי סלולרי בערבה ובגליל.
מרדכי יוגב: אתמול הייתי בגליל בחלק מהצירים בהם זה היה חסר, בירידות מחורפיש או במקום אחר, אבל השילוביות הזו של ביטחוני, בטיחותי ושיתופיות על הכבישים, בכבישים משותפים עם אוכלוסייה פלסטינית גדולה, זה אולי הדבר המובהק שנותן את הייחוד.
מרדכי יוגב: אני מסתכל על ענת משום שלתת עוד דבר אחד בהתקדמות, צעד קטן לאנושות, ואני מדבר בעין הטובה על הכוס המתמלאת שמנכ"ל ראש הממשלה יחד עם משרד האוצר והביטחון דיברו על שלושים מיליון.
מרדכי יוגב: הקידום שלהם לביצוע הוא איטי מאוד.
מרדכי יוגב: אתמול סוף סוף משרד הביטחון העביר למשרד המשפטים ומשרד המשפטים העביר את זה לבחינה שלו, איך לממש את התקציב.
מרדכי יוגב: אני מקווה שהדבר הזה יביא לידי כך שהתקציב הזה יועבר למתאם הפעולות בשטחים שהוא גוף ממשלתי של משרד הביטחון והוא יהיה זה שיוציא את זה לפועל.
מרדכי יוגב: אני כבר אומר ומבקש לסיכום שאנחנו נדרוש – לטקו, נדרוש – ממתאם הפעולות בשטחים, מהמינהל האזרחי, קמ"ט תקשורת, להגיש לוועדה תוך עשרה ימים, עד ה-27 ביולי, את התכנית לאבחון הפערים הסלולריים.
מרדכי יוגב: הם אמרו שהם עושים תכנית לאבחון.
<שמואל לטקו: מיפוי.
מרדכי יוגב: מיפוי.
מרדכי יוגב: כולל לוחות זמנים.
מרדכי יוגב: שיגישו לנו.
<אסף דורון: כבר ביקשנו.
<קריאה: הם לא הגישו.
מרדכי יוגב: נבקש מהם להגיש זאת תוך עשרה ימים.
מרדכי יוגב: אני גם חושב, וכאן אני אתייחס לנושא הבא, ואליכם, לחברות האזרחיות, ומיד נעבור לעבודה פרטנית בעניין, שבמידה ולא נקבל את התכנית הזו למיפוי – וזה בלי קשר למאמצים של העברת הסכום לביצוע וממנו לתיאום מול החברות בעבודה שאפשר שתהיה גם רגולטיבית על ידם ולא בהכרח במכרז – אנחנו נזמן את שר הביטחון לדיון דחוף על הכיסוי הסלולרי ביו"ש.
מרדכי יוגב: מכאן לפערים שאתם רואים כאן, כל אחד והסיפור שלו.
מרדכי יוגב: נצטרך להבין למה לא הגיע מנכ"ל ראש הממשלה, שקלנו לקיים את הישיבה בבית של מנכ"ל תקשורת וגורמי משרד הביטחון, אנחנו באיזה קצר עם שר הביטחון שנוגע להערות שוליים שלנו.
מרדכי יוגב: אחת מהן, אני מוצא לנכון גם להתנצל, האשמתי את סגן רמ"ה בדיווחים שגויים לגבי הנתונים הדמוגרפיים ביהודה ושומרון.
מרדכי יוגב: מסתבר שזה לא ממנו אלא מרשות המים.
מרדכי יוגב: לא ניכנס כאן לפינות האלה.
מרדכי יוגב: כתוצאה מזה הוא הטיל סגר על גורמי מערכת הביטחון שלא להגיע.
מרדכי יוגב: לטקו, אתה יכול להעביר לכל אחד כאן תמונות שלי מתחבק ומתנשק עם פולי.
מרדכי יוגב: אין בינינו שום מתח אלא הפוך מכך, הערכה ופה ושם חילוקי דעות וזה תמיד בסדר.
<שלמה ועקנין: מה שעבר ממשרד הביטחון למשרד המשפטים והצורך הביטחוני מבצעי או משולב?
מרדכי יוגב: איך לממש.
מרדכי יוגב: ניתן לענת להסביר ולומר את הדברים.
<ענת אסיף: להבהיר את הדברים.
<ענת אסיף: אני אתמול בבוקר קיבלתי פנייה מהייעוץ המשפטי של משרד הביטחון שמתארת את השתלשלות העניינים, מתארת מתווה מסוים של דרך שהם רוצים לממש את התקציב ועל בסיס המתווה שתואר שם ביקשו את התייחסותנו המשפטית.
<ענת אסיף: אנחנו החזרנו, מלבד העברת הדברים אצלנו בתוך המחלקות שלנו, באופן מידי למשרד הביטחון שאלות הבהרה כי התיאור של איך הם הולכים לממש את התקציב, לא היה ברור.
<ענת אסיף: בהמשך היום גם הבנו שהסיכום של פגישת המנכ"לים שהוסדרה בדיון הקודם כאן, בדיון הקודם נאמר שב-22 ביוני תתקיים פגישה בין המנכ"לים, לקראת הערב אתמול אני הבנתי שהסיכום מאותה פגישת מנכ"לים שלא הועבר אלינו, לא בדיוק תואם את תיאור מימוש הכסף כפי שנכתב אלי.
<ענת אסיף: שוב העברנו שאלות הבהרה בעניין הזה.
<ענת אסיף: מה שחשוב לי לחדד, כבוד היושב ראש, זה שהייעוץ המשפטי לממשלה, מחלקת ייעוץ וחקיקה אליה אני שייכת, אנחנו לא אלה שאמורים לומר למשרדים איך הם מחלקים את אותם שלושים מיליון שקלים אותם החליטו להקצות לטובת הפרויקט החשוב הזה.
<ענת אסיף: המשרדים המקצועיים, בראשם משרד הביטחון מול המינהל האזרחי ומשרד התקשורת, הם אלה שצריכים לומר מהי התכנית לחלוקת הכסף.
<ענת אסיף: האם הכסף הזה מיועד להקצאת תקני כוח אדם במינהל האזרחי הא ותו לא, האם הכסף הזה מיועד להקמה פיזית ממש של התשתיות האלה ואחר כך השכרה או איזשהו פורמט לחברות הסלולר, או חלופה אחרת שאתמול הבנתי מבין השורות היא שזאת בכלל לא התכנית.
<ענת אסיף: זאת אומרת, משרד המשפטים לא יכול לייצר עבור המשרדים המקצועיים את תכנית הפעולה.
<ענת אסיף: משרד המשפטים בכובענו כייעוץ משפטי לממשלה יכול לתמוך או להעלות הסתייגויות ושאלות לגבי המסגרת המשפטית לתכנית הפעולה הזאת.
<ענת אסיף: את התכנית צריכים לעשות המשרדים המקצועיים ונכון לרגע זה, הגם שהמכתב הזה נשלח אלי אתמול בבוקר, משרד המשפטים איננו יודע מה התכנית לעשות עם הכסף ובתוך איזה מסלול משפטי אנחנו נמצאים.
<ענת אסיף: אם אנחנו מדברים על סבסוד לחברות סלולריות דרך משרד התקשורת, זה עולם משפטי אחד שצריך להיבחן בין היתר במבחנים של עדיפות לאומית.
<ענת אסיף: אם אנחנו בנושא של הקצאת תקנים, העברה בתוך משרד הביטחון למינהל האזרחי, את אגדה אחרת שנבחנת במסגרות משפטיות אחרות.
<ענת אסיף: אני לא יכולה לומר לוח זמנים לגבי הבחינה שלנו כשאין לנו עדיין את התשתית של מה רוצים לעשות ואני מצרה מאוד על כך שבדיון כזה, שהיא בעיקר מקצועי ולא משפטי, נציגת הממשלה היחידה זאת אני.
מרדכי יוגב: גם נציג האוצר.
<ענת אסיף: סליחה.
<ענת אסיף: נעים מאוד.
<ענת אסיף: אולי הוא יוכל להשלים אבל כל הכיוונון של העניין הוא לכאורה מתי משרד המשפטים ישחרר את חוות הדעת.
<ענת אסיף: זאת פשוט לא השאלה אלא אם כן אני לא הבנתי נכון.
<אסף דורון: אנחנו כל הזמן קיבלנו את הרושם שבאמת היו כמה דילמות לאפשרויות פעולה, מה עושים עם הכסף.
<אסף דורון: החלטות פנימיות.
<אסף דורון: אנחנו קיבלנו את הרושם שקיבלו כבר את המתווה והתקבלה החלטה ואת אותה החלטה עכשיו רוצים לקבל עליה גושפנקא משפטית.
<אסף דורון: בעצם אנחנו למדים ממך עכשיו שעדיין אנחנו נמצאים באיזשהו שיג ושיח.
<ענת אסיף: שוב, יכול להיות שיש איזשהו כשל בהבנה שלי.
<ענת אסיף: אם אתם או נציגי הממשלה האחרים שנמצאים כאן יודעים לומר לפרוטוקול - - -
מרדכי יוגב: אני יודע מה כרגע לאור המציאות, שאני מלכתחילה לא רציתי שזה ילך דרך מתפ"ש אלא שזה יצא לחברות ולרגולציה של קמ"ט שתקשורת, בהנחה שזה כרגע יוצא, לבחון דרך מתפ"ש, כל שלושים האתרים הבסיסיים, הוא מאבחן, הוא קובע את המפרטים שלהם, את העלויות שלהם ואחר כך הוא עושה רגולציה עם החברות ומוסר בידן הקמה – עשר, עשר, עשר – בחלוקה שהם קובעים והם מקימים בעצם סבסוד של מתאם הפעולות בשטחים, דרכו או ממנו, קמ"ט תקשורת כמוציא את זה אל הפועל, אבל על ידי החברות, באמצעות החברות, ולצורך זה הוא זקוק גם – כך אני ניסחתי להם – ללא יותר מאשר עד עשרה אחוזים לצורך שכר או פעילות של הוצאת הדבר הזה אל הפועל, של ביצוע המיפוי, של המפרטים, של מהנדס, של מי שאחר כך מפקח בשטח על הביצוע.
מרדכי יוגב: תקנים זמניים בסדר גודל, ולראייתי הפרויקט הזה שלוש שנים, אנחנו אמרנו חמש שנים שמא הזמן יברח, עד חמישה תקנים זמניים.
מרדכי יוגב: מבחינתי שיהיה כתוב לשלוש שנים כי בעיני זה פרויקט שצריך לצאת תוך שלוש שנים.
מרדכי יוגב: חברות יודעות להקים, כל אחת עשרה מגדלים, בשלוש שנים.
<ענת אסיף: אין לי ויכוח.
<ענת אסיף: זה בכלל לא תחום ההתמחות שלי.
מרדכי יוגב: מדוע את צריכה את הפרטים הללו?
<ענת אסיף: אתה מתאר את הפרטים כמו שאתה מכיר אותם ואני לא ראיתי את הפרטים האלה במסמכים רשמיים של הממשלה.
<ענת אסיף: לא ראיתי מסמך ממשרד התקשורת שמפרט מהו המסלול שבו הם מתכוונים לתת את הסבסוד או את ההטבה או כל דבר אחר.
<ענת אסיף: לא ראינו דבר כזה.
<ענת אסיף: על הדבר הזה הם גם צריכים להסביר את העניין הזה מול אזורים אחרים וכולי.
<ענת אסיף: לא ראינו מסמך כזה במשרד המשפטים.
<ענת אסיף: אדוני מדבר על שילוב של צרכים ביטחוניים, בטיחותיים וכולי, שגם אלי מדברים מאוד לאינטואיציה אבל להבנתי, אני לא הייתי בדיון של המנכ"לים, סיכום המנכ"לים מצייר תמונה שנראית מעט אחרת.
<ענת אסיף: הוא מדבר על העובדה שמדובר בפרויקט אזרחי במהותו, שמשרד הביטחון מוכן לסייע לקידומו.
<ענת אסיף: זה נשמע קצת אחרת מתיאור של צורך ביטחוני, בטיחותי מעורב.
מרדכי יוגב: משרד הביטחון לא מסייע לפרויקטים אזרחיים נטו ללא זיקה ביטחונית.
מרדכי יוגב: על תקן של מורה חיילת לבית ספר שדה הוא מתנגד.
<ענת אסיף: אדוני, אני רק יכולה לחיות מפי העמדות המקצועיות של משרדי הממשלה.
<ענת אסיף: זה לא משנה מה אני קוראת בעיתון או מה אנחנו מתרשמים בתחושות הבטן.
<ענת אסיף: יש משרד ממשלתי שרוצה להקצות תקציב לנושא מסוים, הוא יודע לנמק את זה.
<ענת אסיף: אפשר לבקר אותו, אפשר להתווכח אתו, הוא צריך לשם כך להיות בדיון.
מרדכי יוגב: למה לא מספיק שהיועץ המשפטי של משרד הביטחון ייתן לזה את הגושפנקא?
<ענת אסיף: היועץ המשפטי של משרד הביטחון לא נתן גושפנקא לכלום.
<ענת אסיף: הוא לא נתן כלום.
<ענת אסיף: הוא כתב לי שהיה דיון, נא חוות דעתך.
מרדכי יוגב: ואם הוא מחזיר את הבקשה לחוות דעתך ואומר שהוא מגבה את זה משפטית?
<ענת אסיף: הוא לא צריך לגבות אותי משפטית.
<ענת אסיף: אני צריכה לגבות אותו משפטית.
<ענת אסיף: אני לא רוצה להכניס אתכם לדיון על איך עובדים יועצים משפטיים למשרדי ממשלה.
<ענת אסיף: אגב, אני מציעה לכם, במסגרת חימום היחסים עם משרד הביטחון, תבקשו לראות את סיכום הדיון של המנכ"לים.
<ענת אסיף: גם אני רק שמעתי עליו מכלי שני.
<ענת אסיף: לא הייתי בדיון הזה.
מרדכי יוגב: אני לא אוהב לכנות את מדינת ישראל בשמות גנאי.
מרדכי יוגב: בעיני המדינה חשובה מאוד אבל יש כאן מעשה חלם, נקרא לזה כך, ממשרד ראש הממשלה ועד שילוב המשרדים.
מרדכי יוגב: סליחה שאני אומר, אבל אני מבין שאת לא מבינה איך זה יוצא לפועל.
מרדכי יוגב: אני חושב שהרבה יותר משמעותי שאת נותנת גושפנקא לעצם הסכום.
מרדכי יוגב: על איך בדיוק, יחליט מתפ"ש.
מרדכי יוגב: מתפ"ש הוא גורם רציני.
מרדכי יוגב: אם הוא עושה את זה בצורה לא ראוי, נצטרך להכניס אותו לכלא.
<ענת אסיף: היועץ המשפטי לממשלה לא נותן גושפנקא לסכומים.
<ענת אסיף: הוא מסתכל על מתווה העברה עם חוות דעת משפטית של המשרד המקצועי שמעביר את הכסף ומחווה את דעתו האם הדברים הם בסדר או לא.
מרדכי יוגב: אחרי כן יחד עם הנהלת הוועדה אשקול איך אנחנו פועלים.
מרדכי יוגב: זה לא בהכרח יחייב לזמן שוב את החברות אלא את הקודקודים לחלם ההחלטות של מנכ"ל ראש הממשלה ויכולת הרגולציה של המימוש שלהן בין שלושה משרדי ממשלה.
מרדכי יוגב: אין לי יותר מה לומר ואני לא רוצה לגזול את הזמן אלא להתקדם.
מרדכי יוגב: ברוך הבא ישראל גנץ, סגן ראש המועצה האזורית מטה בנימין.
מרדכי יוגב: האוצר.
<עומרי בן חורין: מתנהל כאן שיח מקצועי של איך בדיוק ומה עושים.
<עומרי בן חורין: ספציפית לגבי שאלות המקצועיות, אין לנו מה להוסיף.
מרדכי יוגב: אבל את הסכום הזה אתם מכירים?
<עומרי בן חורין: אנחנו מכירים.
<עומרי בן חורין: זה גם היה על שולחן הוועדה בפעמים הקודמות ולא השתנה.
<שלמה ועקנין: הסוגיה הייתה האם מתנגדים או לא מתנגדים למימון כוח אדם.
<שלמה ועקנין: זאת הייתה השאלה.
<עומרי בן חורין: יש כמה נקודות שצריך לפתור, ביניהן סוגיית כוח האדם והיא תיפתר.
<שלמה ועקנין: לזה התכוונתי.
<עומרי בן חורין: מה שדיברתם עכשיו, זה לא בהכרח קשור לכוח אדם.
מרדכי יוגב: אני כן מבקש לומר לך, וזה יהיה בסיכום הוועדה, שהיו לי שיחות עם עופר מרגלית וגם חיברתי לענת שחשבתי שזה ביניהם, שמתאם הפעולות בשטחים, המינהל האזרחי, קמ"ט תקשורת, להבנתנו גם את המטריה, יעידו כאן אנשים, לא יוכל לבדו בחוסר התקנים שלו להתגבר על הוצאה לפועל של ביצוע כזה ויידרש לתקנים זמניים – אני אומר בכוונה זמניים – של עד חמישה אנשים, של עד שלוש שנים, של עד עשרה אחוזים מכל הפרויקט.
מרדכי יוגב: אלה המגבלות שרצינו לשים והכול יצטרך לבוא בדין וחשבון.
מרדכי יוגב: זה לא יוכל לצאת אל הפועל בלי זה.
<עומרי בן חורין: אני לא מתווכח בנושא הזה.
<עומרי בן חורין: כשזה יידרש, אנחנו נסכם את זה עם המינהל האזרחי וזו אחת מהסוגיות שמן הסתם יצטרכו לפתור והן ייפתרו.
<עומרי בן חורין: הסוגיה של חוות הדעת, היא סוגיה אחרת.
<עומרי בן חורין: היא לא קשורה לזה.
<עומרי בן חורין: היא קשורה לעצם העברה של התקציב.
<עומרי בן חורין: כל התקציב הוא לא לתקנים.
<עומרי בן חורין: כל התקציב הוא להקמה.
מרדכי יוגב: לביצוע, בוודאי.
מרדכי יוגב: תשעים אחוזים הם לביצוע.
<עומרי בן חורין: זאת הסוגיה.
מרדכי יוגב: אני ארשה לעצמי לקחת את הדיון למקום אחר מדוגמה אחרת של אתמול ואז נחזור לחברות כדי לא לבזבז על זה זמן.
מרדכי יוגב: אתמול היינו בסיור ועדת העבודה והרווחה בצפון.
מרדכי יוגב: תכנית לפיתוח הצפון שמה שני סכומים גדולים – שירה גרינברג אצלכם מטפלת בזה – של 520 מיליון שקלים לקיצור תורים ו-253 מיליון שקלים להקמת בית חולים שיקומי, גריאטרי, פסיכיאטרי.
מרדכי יוגב: הפערים בצפון בנושאים מסוימים הם לא נורמליים.
מרדכי יוגב: מכשיר לזיהוי סרטני שבאוכלוסיות במרכז הארץ יש אחד למאה אלף ובצפון אין אף אחד למיליון ורבע תושבים.
מרדכי יוגב: משרד הבריאות רואה את עצמו יוצא ידי חובה כי בנובמבר הוא ישים אחד בצפת.
מרדכי יוגב: אין אף מכשיר כזה ואז זיהויים כאלה מחכים בתורים.
מרדכי יוגב: העשירים נוסעים לאסותא ונוסעים לתל אביב והעניים מסטרתנים בהיקפים הרבה יותר גדולים.
מרדכי יוגב: אמרה הרופאה המחוזית, בשוטף, אמר קמ"ט תקשורת, צריך להתחיל לנהל את הבית חולים הזה, את ההקמה שלו, יש כסף.
מרדכי יוגב: היא רופאה מחוזית עם כל הבעיות שיש לה והיא לבד כרופאה מחוזית עם המטה שלה, זה לא זז.
מרדכי יוגב: צריך פרויקטור לידה.
מרדכי יוגב: צריך לקחת מהסכום הגדול הזה מישהו ברמת קרפ"ר לשעבר, מנהל בית חולים לשעבר, מישהו שמבין רפואה ומבין ניהול, מר"פ צפון לשעבר, שהיא תשים אותו בכמה אחוזים מתוך הסכום הגלובלי כדי שיתחיל להניע את המערכת הזאת.
מרדכי יוגב: מישהו כמו פרופסור גרוטו שנודע בתקשורת.
מרדכי יוגב: אחרת זה לא יזוז ברוורס.
מרדכי יוגב: אני מסביר את זה לך כי אני מבקש שתבינו את העניין כי אני כבר מכוון, ענת, אני לא שואל שאלות אלא אני נותן להם תשובות.
מרדכי יוגב: אני אומר כאן על השולחן שאני מתכוון להיפגש עם שר הביטחון ועם מתאם הפעולות בשטחים.
מרדכי יוגב: זה יבוא לפתרון.
מרדכי יוגב: תבינו אתם באוצר שזה לא יוכל לצאת אל הפועל רק בסכום כי בסוף מישהו צריך להוציא את זה לפועל.
מרדכי יוגב: אנחנו יודעים הרבה שנים שהמינהל האזרחי גם חסר בכוח אדם.
מרדכי יוגב: יש לי גם ביקורת על אופן העבודה אבל גם באמת חסר כוח אדם.
מרדכי יוגב: לכן להוציא פרויקט כזה באופן חד פעמי למשך איקס שנים, צריך שם איזשהו פרויקטור.
מרדכי יוגב: צריך אדם שיודע לנהל את האבחון הזה, את המיפוי, אחר כך לייצר עליו את המפרטים אם כך הוא מתכוון או שהוא ייתן את זה לחברות.
מרדכי יוגב: צריך מישהו נוסף לידו שיוציא את זה לפועל.
מרדכי יוגב: אני בעד לתת את זה לחברות שיודעות לעשות את זה יותר טוב מכולם.
<אסף דורון: זה בדיוק העניין.
<אסף דורון: אתה מעדיף להעביר את זה לחברות חוזה דפ"א א'.
<אסף דורון: יש כמה דפ"אות.
מרדכי יוגב: את זה נפתור.
<אסף דורון: עד שלא יחליטו איזו דפ"א - - -
<ענת אסיף: מי זה העשרה מיליון השלישי?
<ענת אסיף: תקשורת, ביטחון ומי עוד?
מרדכי יוגב: תקשורת, ביטחון ואוצר.
<ענת אסיף: גם עם משרד האוצר אנחנו לא יודעים מה המתכונת של הניצול של עשרה מיליון אלה.
מרדכי יוגב: אל תשאלי שאלות שהן יותר קשות מהעניין.
מרדכי יוגב: אלה שלושים מיליון יחד שיש להם שלושה מקורות ובמצ'ינג הזה צריך להוציא אותם אל הפועל בהקמת מקסימום תרנים אבל מתוך הברוטו הזה, בלי להוסיף שקל, צריך מתוכו לקחת לפחות עשרה אחוזים כדי שתהיה יכולת מימוש.
מרדכי יוגב: לשים את מינימום האנשים שצריך למינימום זמן שצריך אבל עם תקלות אפשריות, במינימום אחוזים מתוך העניין ואני אומר עד חמישה אנשים, עד שלוש שנים, עד עשרה אחוזים אתם אפשר יהיה להוציא את הפרויקט הזה לפועל בדרך כלשהי.
מרדכי יוגב: אני יודע איך הייתי מוציא אותו לפועל.
מרדכי יוגב: אין לך מומחים גדולים מאלה שישנם כאן.
מרדכי יוגב: אחרי המיפוי הראשוני שהייתי עושה, ואת המיפוי הזה גם צריך להוציא לאיזו חברה ולממש את זה, אבל הכול עדיין עד עשרה אחוזים לצורך שכר ופעילות כדי להיות בר יכולת להוציא את כל היתר, תשעים אחוזים, עבור ההקמה בפועל.
מרדכי יוגב: עומרי, זאת צריכה להיות הנוסחה.
מרדכי יוגב: אני אומר אותה גם מבחינתי, ככל שהוועדה הזאת יכולה להשפיע, שנעביר אותה הלאה ולא שמתפ"ש או המינהל האזרחי ינסה להיות הקבלן של כל הדברים האלה.
מרדכי יוגב: זאת לא המומחיות שלו.
מרדכי יוגב: המומחיות היא של החברות וכך זה נעשה כל הזמן.
מרדכי יוגב: הוא צריך לתת את האבחון הראשוני כי זה מה שהוא רוצה ואני לא יכול לקחת את זה ממנו.
מרדכי יוגב: אני לא יכול לתת לו פקודות.
מרדכי יוגב: הוא רוצה לעשות את המיפוי, הוא רוצה לתעדף אותו, אני מוריד בפניו את הכובע למרות שכבר עשינו את זה כאן בוועדה הרבה שנים.
מרדכי יוגב: הוא צריך את המינימום של עשרת האחוזים כדי לממש.
מרדכי יוגב: הכספים יחד בתוך אותה קופה.
מרדכי יוגב: זה לא שהחלק של האוצר יהיה עבור זה והחלק של התקשורת יהיה עבור זה והחלק של הביטחון יהיה עבור זה.
מרדכי יוגב: שלושים מיליון אלה, מתוכם בתוך קופה אחת של מתאם הפעולות בשטחים שבדרך הזו הוא יוציא את זה לפועל.
מרדכי יוגב: אחריותי לדרוש ממנו שתוך עשרה ימים הוא מביא לנו איך הוא עושה את זה ולזמן אותו לכאן, כולל במחיר ההתנגשות אתם.
<שלמה ועקנין: אני מתעקש על הקטע.
<שלמה ועקנין: אני מבין שמבחינת האוצר אין לנו תשובה לגבי מימון סעיף כוח אדם.
<שלמה ועקנין: עומרי, אני רוצה לעשות לך הקבל בתחומים אחרים.
<שלמה ועקנין: אתה חושב שיש פרויקט אחר כלשהו שלא מתקיים בצורה הזאת?
<שלמה ועקנין: מיגון ירי, אני אעשה לך הקבלה למיגון ירי.
<שלמה ועקנין: יש גורמים תקציבים במשרדים כאלה ואחרים, כולל אתכם מן הסתם, אתם גם מובילים בתחום, ומה נראה לך, שיושב אותו רב סרן בפיקוד העורף ומייעץ איך למגן את האוטובוס?
<שלמה ועקנין: הוא מממן בצורה כלשהי אחרת את הנתח של הייעוץ והליווי.
<שלמה ועקנין: זה אותו כנ"ל.
<שלמה ועקנין: בכל פרויקט יש דבר כזה אלא שעכשיו שלפו אותו החוצה ומיקדו אותו כאילו בכוח אדם.
<שלמה ועקנין: כאן אולי הקושי.
<שלמה ועקנין: אני אומר לך שבכל פרויקט יש מימון של ייעוץ וליווי.
מרדכי יוגב: אנחנו נעבור לפרטני.
מרדכי יוגב: נצטרך לפתור את הבעיה הזאת, את החלם הזה.
מרדכי יוגב: אני אתייעץ גם עם הנהלת הוועדה אחרי הדיון כדי לראות איך לממש את זה, גם בגלל המורכבויות כאן.
מרדכי יוגב: לכן אני מעדיף אחר כך לחשוב על זה יחד עם הנהלת הוועדה.
מרדכי יוגב: נעבור על האתרים ועל הסטטוס שלהם.
מרדכי יוגב: חברת פלאפון.
מרדכי יוגב: צריך לומר תודה על ההתקדמויות.
מרדכי יוגב: נעבור אחד אחד ונראה התקדמויות.
מרדכי יוגב: כל מקום שכזה, אנחנו יודעים כבר את היכולת שלו להציל חיים בפעם הבאה.
<שלמה ועקנין: חוזרים לתכנית המקורית.
מרדכי יוגב: חוזרים לתכנית המקורית.
מרדכי יוגב: תזכרו שאני אמרתי שמרגע שיהיה כסף, זה יסתבך.
מרדכי יוגב: אני אומר את זה כאן.
מרדכי יוגב: לטקו, אתה זוכר?
מרדכי יוגב: אמרתי שמרגע שיהיה כסף, זה יסתבך.
מרדכי יוגב: העדפתי שלא יהיה כסף.
<שלמה ועקנין: תירגע.
<שלמה ועקנין: לא יהיה כסף.
מרדכי יוגב: יהיה כסף.
<ענת בן משה: בסוף היחידים שמספקים את הסחורה, אלה חברות הסלולר.
מרדכי יוגב: אני אומר לכם תודה.
מרדכי יוגב: שלמה, סיור משמעותי לחברות הסלולר.
מרדכי יוגב: אני לא צוחק.
מרדכי יוגב: מגיע לעשות.
מרדכי יוגב: נרשום את זה כאן.
<ישראל גנץ: בסוף זה ייפול עלינו.
מרדכי יוגב: אתר אפרת, גבעת הדגן.
מרדכי יוגב: היה אמור להיות סיור פיזי לנקודה.
<עמית קליין: לא היה.
<עמית קליין: ישב כאן קובי עוזר שר הביטחון ואמר שהוא מטפל בזה.
<עמית קליין: שלמה יכול לתת קצת יותר פירוט בנושא אבל לא הייתה פנייה.
<עמית קליין: בנוסף פנינו לראש מועצת אפרת לתאם פגישה ועד היום לא תואמה פגישה.
<עמית קליין: בתיווך של קמ"ט תקשורת, בתיווך של שלמה.
<עמית קליין: לא הייתה פגישה.
<עמית קליין: בין השורות הבנו שיש שם התנגדות של אופוזיציה ולכן הוא לא רוצה להוציא את זה לפועל, אבל שוב, זה לא משהו רמשי אלא בין השורות.
<עמית קליין: אנחנו ממתינים.
מרדכי יוגב: אם הדבר הזה הוא כך, אנחנו נשאיר את זה באחריות עוזר שר הביטחון.
מרדכי יוגב: נטיל היום הרבה אחריות על שר הביטחון עד מנכ"ל תקשורת.
מרדכי יוגב: אתר גשר ביר זית.
<עמית קליין: זה נמצא בעבודת מטה לדמ"צ.
<עמית קליין: יש את כל הנתונים ואת כל הדברים, גם אצל קמ"ט משרד הביטחון, גם אצל משרד התקשורת.
<עמית קליין: יש גם רישיון תקשורת בפועל לעמוד הזה.
<עמית קליין: בפועל זה מעוכב אצלם כי יש איזו התנגדות של המחליף של אבי כהן שטוען שאין צורך ביטחוני למרות שיש מכתב של מח"ט בנימין.
מרדכי יוגב: מי זה המחליף של אבי כהן?
<עמית קליין: אני לא זוכר את שמו.
מרדכי יוגב: מי זה אבי כהן?
<שלמה ועקנין: קצין קשר פיקוד מרכז.
<עמית קליין: מקש"פ מרכז.
<עמית קליין: כרגע זה אצלם.
<עמית קליין: אני במעקב אחרי קמ"ט תקשורת בנושא כי הוא בעצם מקדם את כל העניין.
מרדכי יוגב: באחריות קמ"ט תקשורת.
<שלמה ועקנין: ברשותך, אני לא מכיר דרך אחרת.
<שלמה ועקנין: מי שהגדיר את הצורך, זה מח"ט הגזרה.
<שלמה ועקנין: אני מאוד מבקש, ישראל, אם אפשר, אני ביקשתי את זה גם מהקב"ט שלכם שזה יעלה שוב.
מרדכי יוגב: אנחנו נבקש לישיבה הבאה לזמן גם את מקש"פ מרכז.
מרדכי יוגב: הוא היה כאן פעמיים בשתי ישיבות בעבר, שני קמ"טים, ואנחנו נבקש לזמן אותו לישיבה הבאה ולו רק בשביל תורן אחד.
<ישראל גנץ: שאלה.
<ישראל גנץ: אנחנו מדברים כאן, בג'אוול הקימו לאחרונה אצלנו הרבה מאוד תרנים על בסיס עמודים בצדי הדרך באישור של קמ"ט תקשורת.
<ישראל גנץ: בצד הדרך לא צריך אישור, לא דמ"צ ולא כלום.
<שלמה ועקנין: אתה גם יודע מי היועץ שלהם.
<ישראל גנץ: זה אותו גובה.
מרדכי יוגב: מי היועץ שלהם?
<שלמה ועקנין: היועץ שלהם הוא לשעבר מנהל החברה לפיתוח בנימין.
<ישראל גנץ: יונתן?
<שלמה ועקנין: כן.
<ישראל גנץ: לא משנה, אבל אני שואל למה אנחנו צריכים להתעקש על דמ"צ וסיפורים?
מרדכי יוגב: ככה, כי מדינת ישראל עובדת סטטוטורית.
<ישראל גנץ: קמ"ט תקשורת אומר שהם זה בזכות הדרך, במקום עמוד תאורה הוא מרים עמוד, מה הבעיה?
מרדכי יוגב: אין לי תשובה טובה.
מרדכי יוגב: פילבוקס, מעבר תאנים.
<עמית קליין: כרגע האופציה נפסלה.
<עמית קליין: ב-27 לחודש יש לנו עוד סיור.
<עמית קליין: גם רמזו לנו לא ללכת לכיוון ... צבאיים כי זה תוקע את כל העניינים.
מרדכי יוגב: לבחירת מיקום.
מרדכי יוגב: ב-27 ליולי סיור לבחירת מיקום חדש.
<עמית קליין: גם חרמש אותו דבר.
מרדכי יוגב: מה שנקרא מעבר ריחן.
מרדכי יוגב: באותו יום" ב-27 ליולי?
מרדכי יוגב: שלמה, אתה יכול להשתתף שם?
<שלמה ועקנין: אם יזמינו, אין בעיה.
מרדכי יוגב: תעשה תיאום בבקשה עם פלאפון וקב"ט יו"ש.
<שלמה ועקנין: חרמש לא ברשימה.
<עמית קליין: היא ברשימה.
<עמית קליין: לגבי עינב.
<עמית קליין: יש היתר בנייה ואנחנו בתחילת בינוי.
מרדכי יוגב: עינב, מגדל המים.
מרדכי יוגב: הוצא היתר בנייה.
<עמית קליין: יש היתר בנייה.
<עמית קליין: אנחנו בתחילת בינוי.
מרדכי יוגב: יפה.
<עמית קליין: פלוס-מינוס ארבעה חודשים.
<עמית קליין: זה קיץ, אוגוסט, חגים, ספטמבר.
מרדכי יוגב: בקיצור, עד סף אוקטובר, בעזרת השם.
<עמית קליין: אם הכול יעבור חלק.
מרדכי יוגב: אין סיבה שלא.
מרדכי יוגב: מותר לקוות.
מרדכי יוגב: נחזור אליכם לנושאים נוספים.
מרדכי יוגב: על אספר מיצד כבר עליתם?
מרדכי יוגב: מה התכניות?
מרדכי יוגב: סוף 2017?
<ענת בן משה: אמרנו גם בדיון הקודם שזה רק ב-2018 וזה כתוב גם בפרוטוקול הדיון.
מרדכי יוגב: תחילת 2018.
מרדכי יוגב: זה רבעון ראשון.
<ענת בן משה: 2018.
מרדכי יוגב: הייתם בסוף 2017, תחילת 2018.
מרדכי יוגב: תישארו ברבעון הראשון.
<ענת בן משה: היינו ב-2018 ואתה מושך אותי לסוף 2017.
מרדכי יוגב: אני מושך אותך לרבעון רשון של 2018.
<ענת בן משה: בסדר.
מרדכי יוגב: סוף רבעון ראשון.
מרדכי יוגב: אם אנחנו כבר אתכם.
מרדכי יוגב: בעמנואל סוכם?
<עמית קליין: בעמנואל סוכם.
<עמית קליין: היינו בשטח.
<עמית קליין: העתקנו את מיקום התורן לצד השני של הגג.
<עמית קליין: יש כבר תכניות.
<עמית קליין: סיכמתי כבר עם מנכ"ל המועצה שאני אגיע להחתים אותו על פניות, אבל באותה שיחה הוא חזר והדגיש שהם יסרבו לבקשה הזאת וזה יעבור למינהל האזרחי.
<עמית קליין: צריך לקחת את זה בחשבון.
<עמית קליין: אלה לוחות זמנים מאוד ארוכים.
<עמית קליין: מבחינתנו אנחנו רצים קדימה.
<עמית קליין: תוך שבועיים אני אביא את התכניות גם לחתימת החברות, נחתום כולם, נגיש את התיק.
<שלמה ועקנין: מתי אתה מעריך שזה יצא למועצה?
<שלמה ועקנין: צריך לבדוק איך זה מסתנכרן עם הוועדה העליונה.
<עמית קליין: אני מניח שתוך חודש-חודש וחצי אנחנו נגיש את התכניות.
<אלכס שלו: אתה יודע מה משתמע מזה.
<אלכס שלו: תכריחו אותנו להקים אתרים.
<אלכס שלו: בחייכם, עשו לנו טובה.
<שלמה ועקנין: אני רוצה להגיד לך משהו.
<שלמה ועקנין: אנחנו לא נכריח אף אחד להקים אתרים.
<שלמה ועקנין: אני בטח שלא.
<שלמה ועקנין: מי שלא רוצה, אז לא.
<אלכס שלו: זה חלק מתהליך.
<שלמה ועקנין: זה לא שום תהליך.
<שלמה ועקנין: זה לא תהליך ולא נעליים.
מרדכי יוגב: שלמה, תהיה בקשב לסיפור.
מרדכי יוגב: זה לא קשור למט"ה של ספטמבר, לבינוי יחידות דיור.
מרדכי יוגב: זה מט"ה שמתכנסת לדברים נוספים.
<עמית קליין: מתכנסת פעמיים בשנה.
<עמית קליין: תמ"א 56, מט"ה מתכנסת פעמיים בשנה.
<אלכס שלו: ואז יבואו ראשי המועצות ביו"ש ויגידו שבאמת חברות הסלולר לא מקימות כלום.
מרדכי יוגב: עד כאן.
<גד דיעי: אולי אפשר לבדוק ברבבה או משהו.
<אלכס שלו: לא.
<אלכס שלו: כבר היינו.
מרדכי יוגב: חברת סלקום, נווה יאיר.
מרדכי יוגב: על כביש 465 במוצב.
<יצחק נעים: חזרנו לנקודה הזאת אחרי הדיון הקודם.
<יצחק נעים: הלכנו לטרקומיה.
<יצחק נעים: ביקשנו להחליף ולא מצאנו פתרון.
<יצחק נעים: הוועדה ביקשה שנחזור לנקודה על מנת לתת פתרון.
<יצחק נעים: אני יכול להגיד שלמעלה מחצי יום נסענו על הציר הלוך-חזור, גם לבדוק את הפער של הכיסוי שיש שם.
<יצחק נעים: רק כדי להבין, יש שם גבעה שלמעשה חוסמת חלק מהציר שמתעקל סביבה.
<יצחק נעים: מדובר על מספר מאות מטרים.
מרדכי יוגב: יש שם פערים בגזרה שמי שמכיר אותה, היו בה גם תאונות דרכים וגם ירי.
מרדכי יוגב: עד בית אריה-עופרים.
מרדכי יוגב: עד האזור של הצומת של הכביש צפון-דרום.
<יצחק נעים: אנחנו ממש חרשנו את הציר, הפכנו שם כל אבן, יש חור של כיסוי שנובע מבעיה טופוגרפית שהוא מספר של מאות מטרים, מקסימום קילומטר.
<יצחק נעים: בכל מקרה, גם לזה יש פתרון אבל פתרון יחיד שהוא תורן מצלמה של משרד הביטחון שהוא פשוט ממוקם בזווית מסוימת שיכול לחדור את חור הכיסוי הזה.
<יצחק נעים: הבעיה היחידה היא שלמעשה – מעבר לזה שעדיין אין לנו אישור של משרד הביטחון לעלות על התורן – אין חשמל בנקודה ולמעשה צריך לראות איך מביאים לשם חשמל.
מרדכי יוגב: זה מחוץ למוצב?
מרדכי יוגב: זה לא במוצב?
<יצחק נעים: התורן הוא תורן עצמאי.
<יצחק נעים: הוא לא במוצב.
מרדכי יוגב: על הכביש?
<יצחק נעים: אני יכול לשלוח נ.צ. מדויק.
<יצחק נעים: הוא לא על הכביש.
<יצחק נעים: הוא על גבעה שצופה על הציר מזווית שונה.
<יצחק נעים: למעשה יש לנו את האתר בבריכת מקורות של עופרים שהוא מכסה חלק גדול מהציר והתורן ממוקם בזווית, כך שהוא יכול לתת כיסוי גם לחלק הבעייתי.
<יצחק נעים: העניין הוא שאין שם חשמל והוועדה, במידה והיא תוכל, לסייע.
מרדכי יוגב: אני לא יודע לתת לך תשובות.
<שלמה ועקנין: למה לא במוצב?
<יצחק נעים: הוא לא יפתור את הנקודה הזאת.
<יצחק נעים: היינו בכל נקודה אפשרית.
<יצחק נעים: אין לנו איזשהו אינטרס מיוחד ללכת לתורן הזה.
מרדכי יוגב: הפילבוקס שנמצא על מצוקי עבוד?
<יצחק נעים: היינו גם שם.
<יצחק נעים: לא נותן פתרון.
<יצחק נעים: הכול עניין של זוויות.
<יצחק נעים: כלומר, תסתכלו על המפה, תראו את הכיסוי ותצליחו להבין למה התורן הזה הוא הנקודה היחידה שרואה את המקום.
מרדכי יוגב: אם זה כך, וזה ההיבט המקצועי, אני חושב, גם שואל, להשאיר את זה לאבחון, למיפוי של קמ"ט תקשורת כי אחרת לא נגמור את זה.
מרדכי יוגב: נפיל את זה על כתפיו כאחראי.
<ישראל גנץ: יצא אצלו מכרז?
מרדכי יוגב: אנחנו מבקשים עכשיו תוך עשרה ימים שיציג לנו.
מרדכי יוגב: אם לא הוא, אז שר הביטחון.